Nada Babić

Prof. dr. sc. Nada Babić (Popovac, 10. II. 1946) bila je redoviti profesor Filozofskog fakulteta u Osijeku. Kao vanjska suradnica predavala je i na Učiteljskom fakultetu u Osijeku.

Školovanje 
Učiteljsku školu u Osijeku završila je 1965. godine. Studij pedagogije diplomirala je 1971. godine na Filozofskom fakultetu u Beogradu. Znanstveni stupanj magistra iz područja pedagogije postigla je 1979. godine na Filozofskom fakultetu u Zagrebu temom "Priroda i razvoj pitanja djece predškolske dobi u predškolskim ustanovama". Na istom fakultetu doktorirala je 1986. godine temom "Utjecaj govora odraslih na govor i praktične aktivnosti djece u predškolskim ustanovama" te stekla znanstveni stupanj "doktor društveno-humanističkih znanosti iz područja pedagogije".

Stručna karijera 
Od 1965. do 1972. godine radila je u Osnovnoj školi u Josipovcu kod Osijeka u zvanju učiteljice. Od 1972. do 1998. godine radila je na Pedagoškom fakultetu u Osijeku, najprije u zvanju predavača, zatim višeg predavača, docenta, izvanrednog i redovitog profesora na Katedri za predškolski odgoj i studij pedagogije. Izvodila je nastavu iz ovih predmeta: Predškolska pedagogija, Metodika predškolskog odgoja I i Pedagoška komunikacija (izborni predmet). Od 1999. godine radila je na Visokoj učiteljskoj školi u Osijeku odn. na Učiteljskom fakultetu u Osijeku, na Katedri za predškolski odgoj. Na Katedri je vodila prethodno navedene predmete, a na Filozofskom fakultetu u Osijeku Metodologiju pedagoških istraživanja. Od 2000. do 2003. godine bila je prodekanica Visoke učiteljske škole. U sklopu nastavne djelatnosti sudjelovala je u izradbi nastavnih planova i programa studija predškolskog odgoja, studija pedagogije te izbornih programa. Kao zagovornica interdisciplinarnog pristupa kontinuirano je radila na njegovom ostvarenju u nastavnoj i znanstvenoj djelatnosti.

U razdoblju od 1977. do 1983. godine bila je dva puta (1977. tri mjeseca i 1982/83. deset mjeseci) na znanstvenom i stručnom usavršavanju iz predškolske pedagogije i razvojne psihologije u Moskvi na Moskovskom pedagoškom institutu i Znanstveno-istraživačkom institutu opće i razvojne psihologije.

Pohađala je i završila ciklus seminara Early Childhood Faculty Seminars, Step by Step, A Program for Children and Families u organizaciji Children’s Resources International (Washington), 1996-1998., Keszthely (Balaton), Mađarska.

 Znanstveni rad 
Osnovno područje znanstvenog zanimanja bila joj je interakcijska paradigma učenja i poučavanja, komunikacijska kompetencija djece i odraslih i obrazovanje predškolskih učitelja. Od 1982. aktivno je sudjelovala u znanstvenim projektima kao suradnik istraživač te kao glavni istraživač u projektima:
 Neki aspekti komunikacijskog modela predškolskog odgoja (5-07-123, 1991-1996),
 Razvojni učinci interakcije s roditeljima i odgojiteljima na djetetovu autonomiju (122002, 1996-2001), 
 Konstruktivizam i razvojno primjerena predškolska praksa (0245001, od 2002-), Ministarstvo znanosti i tehnologije Republike Hrvatske.

Samostalno ili u suautorstvu objavila je četiri knjige i brojne znanstvene i stručne radove u domaćim i inozemnim zbornicima i časopisima: Društvena istraživanja (Zagreb; 1997), Informatologia (Zagreb; 1999, 2003, 2005), "Napredak" (Zagreb; 1991, 1993, 1994, 2001, 2005), "Život i škola" (1991). Popis knjiga i zbornika dat je u paragrafu "Bibliografija".

Dobitnica je godišnje državne Nagrade "Ivan Filipović" za 2004. godinu u području znanstvenog i stručnog rada.

 Bibliografija 
 Knjige 
 Nada Babić: "Priroda i razvoj pitanja djece predškolske dobi u predškolskim ustanovama : magistarski rad". Zagreb : N. Babić, 1979., 387 listova
 Nada Babić: "Dječja pitanja : priroda pitanja i njihov razvoj u djece predškolske dobi : priručnik za odgajatelje". Zagreb : Školska knjiga., 1983., 139 str.
 Nada Babić: "Utjecaj govora odraslih na govor i praktične aktivnosti djece u predškolskim ustanovama : doktorska disertacija". Zagreb : N. Babić, 1986., 403 lista
 Nada Babić: "Govor odgajatelja i dječje aktivnosti". Zagreb : Školske novine, 1989., 190 str.
 Nada Babić i Stanislava Irović: "Trideset godina obrazovanja predškolskih odgajatelja u Osijeku". Osijek : Visoka učiteljska škola, 2004., 87 str. 
 Nada Babić: "Suvremeno djetinjstvo: teorijski pristupi, prakse i istraživanja". Osijek : Filozofski fakultet, Sveučilište Josipa Jurja Strossmayera, 2014., 171 + 8 str.

 Knjige / zbornici (urednica i/ili zastupljena autorica 
 Nada Babić (glavni i odgovorni urednik): "Predškolski odgoj danas i sutra : zbornik sa znanstvenog i stručnog skupa". Osijek : Pedagoški fakultet Sveučilišta Josipa Jurja Strossmayera : Centar za predškolski odgoj, 1994., 100 str.
 Nada Babić (zastupljena autorica): "Biti - biti za druge : zbornik radova Čakovec ’98, Čakovec, 27., 28. i 29. travnja 1998. godine" / urednik Ljubica Železnjak. Čakovec : Dječji centar Čakovec : Visoka učiteljska škola, 1998., 208 str.
 Nada Babić (zastupljena autorica): "Vrjednovanje obrazovanja : zbornik radova s međunarodnoga znanstvenoga skupa" / uredile Anđelka Peko, Irena Vodopija. Osijek : Pedagoški fakultet, 1998., XII, 249 str.
 Nada Babić (zastupljena autorica): "Kvaliteta u odgoju i obrazovanju = The quality in education and teaching : zbornik radova = collection of scientific papers / Međunarodni znanstveni kolokvij = International Scientific Colloquium, Rijeka, 19. - 20. veljače 1998."; urednik Vladimir Rosić. Rijeka : Pedagoški fakultet, 1998., 503 str.
 Nada Babić (jedna od urednica): "Interakcija odrasli - dijete i autonomija djeteta : knjiga sažetaka / Znanstveni kolokvij s međunarodnim sudjelovanjem, Osijek, 18. - 19. studenoga 1999. ; organizatori Visoka učiteljska škola u Osijeku [i] Visoka učiteljska škola u Rijeci" ; uredile Nada Babić, Stanislava Irović. Osijek : Sveučilište J. J. Strossmayera : Visoka učiteljska škola, 1999., 51 str.
 Nada Babić (urednica i zastupljena autorica): "Kvalitetno djelovati - dobro se osjećati : zbornik radova / 2. stručni i znanstveni skup, Osijek, 13., 14. i 15. svibnja 1999. godine" ; urednik Nada Babić. Osijek : Centar za predškolski odgoj : Visoka učiteljska škola, 1999., 176 str.
 Nada Babić (zastupljena autorica): "Nastavnik - čimbenik kvalitete u odgoju i obrazovanju : zbornik radova = The Teacher as a Contributor to Quality in Education : collection of scientific papers / Drugi međunarodni znanstveni kolokvij, 25. - 26. ožujka 1999. Rijeka = Second International Scientific Colloquium" ; urednik Vladimir Rosić. Rijeka : Filozofski fakultet, 1999., 844 str.
 Nada Babić (jedna od dvije glavne urednice i zastupljena autorica): "Interakcija odrasli - dijete i autonomija djeteta : zbornik radova sa znanstvenog kolokvija s međunarodnim sudjelovanjem, [održanog 18. i 19. studenog 1999. u Osijeku]" / glavne urednice Nada Babić, Stanislava Irović. Osijek : Visoka učiteljska škola ; Rijeka : Visoka učiteljska škola, 2000., 187 str.

 Izvori 
 Filozofski fakultet Zagreb: Životopis Nade Babić (4. III. 2003) - U dokumentu potražiti životopis pristupnice: dr.sc.Nada Babić'' 
 Dobitnici Državne nagrade Ivan Filipović za 2004. godinu 
 Učiteljski fakultet u Osijeku  (stranica više nije aktivna)
 Filozofski fakultet u Osijeku: Životopis Nade Babić (dokumenta više nema, a link vodi na neku drugu stranicu)

Hrvatski pedagozi
Biografije, Osijek